Edward FitzGerald

Edward FitzGerald (Bredfield, Suffolk, 1809ko martxoaren 31 – Merton, Norfolk, 1883ko ekainaren 14a) ingeles idazlea izan zen.

John Purcell jaio zen, eta bere aitak emaztearen abizena eta armarria aukeratu zituen. FitzGeraldtarrak Ingalaterrako familia aberatsenetakoak ziren. Ingalaterran eta Frantzian bizi izan zen eta Cambridgeko Unibertsitatean ikasi zuen. Han, besteak beste, William Makepeace Thackeray eta Alfred Tennyson ezagutu zituen.

Bere poemarik ospetsuena Rubaiyat-en ingelesezko itzulpena da (The Rubaiyat of Omar Khayyam), 1859an lehen aldiz argitaratua. Beste hiru edizio izan zituen 1868, 1872 eta 1879an. Liburuak ospe handia izan zuen eta egile askok aipatu dute.

Kategoria:Orientalistak
Kategoria:Hispanistak
Kategoria:Ingalaterrako itzultzaileak
Kategoria:Filologoak